ஒருவர் உயரத்தில் 100 செ.மீட்டரை கழித்தால், மீதம் இருக்கும் அளவில் அவரது எடை இருக்க வேண்டும். அதாவது 165 செ.மீ உயரம் என்றால், அவர் 65 கிலோ இருக்கலாம். இதில் 5 கிலோ வரை அதிகமாகவோ அல்லது குறைவாகவோ இருக்கலாம். ஆரோக்கியத்தை அளவிடுவதிலும், உடல்பருமனை அளவிடுவதிலும் இந்த பி.எம்.ஐ-தான் முக்கியமானது. மாறாக ஒல்லியாகத் தெரிவது, பருமனாகத் தோற்றம் அளிப்பது மட்டுமே தீர்மானித்துவிடாது. அதேபோல் ஒருவரின் கொழுப்பு மற்றும் தசை சதவீதத்தையும் இதில் கணக்கில் கொள்ள வேண்டும். உடலில் கொழுப்பைவிட தசையின் சதவீதம் இரண்டு மடங்கு அதிகமாக இருந்தால் அதுவும் ஆரோக்கியமானதுதான்.